Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1232

2. Fejezet 2.1 A csomagolóeszközök típusai, Fogalommeghatározások 2.1.1 Az egyes osztályok különleges előírásainak figyelembevételével a következő csomagolóeszközök használhatók: Hordók: fémből, papírlemezből, műanyagból, rétegelt falemezből vagy más alkalmas anyagból készült, henger alakú csomagolóeszközök, sík vagy domború fenékkel. Ez a meghatározás magában foglalja az egyéb alakú csomagolóeszközöket is, pl. kúpos nyakú, kör keresztmetszetű tartályokat vagy vödröket. A fahordókat és a kannákat ez a meghatározás nem fedi. 2002/105/II. szám Fahordók: fából kör keresztmetszettel, domború palásttal készült csomagolóeszközök, dongákból és fenekekből összeállítva és abroncsokkal ellátva. Kannák: fémből vagy műanyagból készült, négy- vagy sokszög keresztmetszetű, egyvagy többnyílású csomagolóeszközök, ellátva zárószerkezetekkel és hordozásra alkalmas szerkezetekkel. Ládák: fémből, fából, rétegelt falemezből, farostlemezből, papírlemezből, műanyagból vagy más alkalmas anyagból készült, négyszögletes vagy sokszög alakú oldalakkal rendelkező teljes falú csomagolóeszközök. Zsákok: papírból, műanyag fóliából, textilből, szövött anyagból vagy más alkalmas anyagból készült hajlékony csomagolóeszközök. Összetett (műanyag) csomagolások: belső műanyag tartályból és külső (fém, papírlemez, rétegelt falemez stb.) csomagolóeszközből álló csomagolások. Ez a csomagolás, ha egyszer már összeállították, szétválaszthatatlan marad, így töltik, raktározzák, fuvarozzák és ürítik. Összetett (üveg-, porcelán, kőagyag) csomagolások: belső üveg-, porcelán- vagy kőagyag tartályból és külső (fém, fa, papírlemez, műanyag, habosított műanyag stb.) csomagolóeszközből állnak. Ha egyszer összeállították, szétválaszthatatlanok maradnak, így töltik, raktározzák, fuvarozzák és ürítik. A csomagolást a 4.3.1 a) vagy b) pontban, ill. a 4.3.6 és a 4.4.1 pontban előírt próbáknak kell alávetni. Kombinált csomagolások: szállítási csomagolóeszköz-kombinációk, amelyek egy vagy több belső csomagolóeszközből állnak, amelyeket külső csomagolóeszközbe helyeztek el az 1.1.5 pontban előírtaknak megfelelően. 2.1.2 Az egyes osztályok különleges előírásainak figyelembevételével a következő csomagolóeszközöket is lehet használni. Összetett (üveg-, porcelán-, kőagyag) csomagolások: feltéve, hogy a 4.3.1 c) pontban előírt próbáknak alávetették. Finomlemez csomagoló eszközök: olyan kör, ellipszis, négyszög vagy sokszög keresztmetszetű (vagy kúp alakú), valamint kúpos nyakú vagy vödör alakú, ónozott acéllemezből vagy finomlemezből 0,5 mm-nél kisebb falvastagsággal, lapos vagy domború fenékkel, egy vagy több töltőnyílással készült csomagolóeszközök, amelyek a 2.1.1 pont értelmében nem tekinthetők hordóknak vagy kannáknak. Megjegyzés: A felsorolt csomagolóeszköz típusok a veszélyes áruk fuvarozására a Belarusz Köztársaság, a Grúz Köztársaság, a Kirgíz Köztársaság, az Orosz Föderáció és Ukrajna területén csak külső csomagolásként használhatók. 2.1.3 A következő meghatározások érvényesek a 2.1.1 és a 2.1.2 pontban felsorolt csomagolóeszközökre. Csomagolóeszköz (csomagolás): a tartály amely az anyag befogadására szolgál. Külső csomagolóeszköz: az összetett csomagolás vagy kombinált csomagolás külső védelme felszívóanyaggal, tömítőanyaggal és minden egyéb elemmel, ami szükséges a belső tartályok vagy belső csomagolóeszközök befogadásához és védelméhez. Belső csomagolóeszköz: olyan csomagolóeszköz, amelyet a fuvarozáshoz külső csomagolással kell ellátni. Tartály: anyagok vagy tárgyak befogadására vagy tartására alkalmas befogadóedény, beleértve mindenfajta zárószerkezetét is. Belső tartály: tartály, amelyet külső csomagolással kell ellátni ahhoz, hogy befogadó funkcióját betöltse. Legnagyobb nettó tömeg: egyetlen csomagolás tartalmának legnagyobb tiszta tömege, vagy belső csomagolások és ezek tartalmának legnagyobb együttes tömege, kg. Legnagyobb űrtartalom: (a 3. Fejezethez) a tartály vagy csomagolóeszközök legnagyobb belső térfogata, liter. Zárószerkezet: a tartály nyílását záró szerkezet. 2002/105/II. szám 2.2 A 2.1.1 és a 2.1.2 pontnak megfelelő csomagolóeszközök gyártási típusainak kódolása 2.2.1 A kódszám a következő elemekből áll: – egy arab számjegy, amely a csomagolóeszköz fajtáját jelzi, pl. hordó, kanna stb.; – egy vagy több latin nagybetű, amely az anyagot jelzi: acél, fa stb.; – szükség esetén egy arab számjegy, amely a csomagolóeszköz kategóriáját jelzi azon a típuson belül, amelyhez tartozik. Összetett csomagolások esetén két latin nagybetűt kell használni. Az első jelzi a belső csomagolóeszköz anyagát, a második a külsőét. Kombinált csomagolás esetén csak a külső csomagolóeszköz kódszámát kell használni. A következő számjegyek jelzik a csomagolás fajtáját: 1 – hordó 5 – zsák 2 – fahordó 6 – összetett csomagolás 3 – kanna 0 – finomlemez csomagolóeszköz 4 – láda A következő nagybetűk jelzik az anyagot: A – acél (bármilyen típusú vagy felületkezelésű) B – alumínium C – fa D – rétegelt falemez F – farostlemez G – papírlemez H – műanyag (beleértve a habanyagokat) L – textilszövet M – többrétegű papír N – fém (acélt és alumíniumot kivéve) P – üveg, porcelán vagy kőagyag 2.2.2 Az egyes osztályokhoz tartozó különleges előírások a fuvarozandó anyag veszélyességi fokozatának függvényében három csomagolási csoportot különböztetnek meg: I. csomagolási csoport: – az a) betűk alá sorolt anyagok, II. csomagolási csoport: – a b) betűk alá sorolt anyagok, III. csomagolási csoport: – a c) betűk alá sorolt anyagok csomagolásához. A jelölésben a csomagolási kódszám után a következő betűk egyikének kell következnie, amely azt az anyagcsoportot jelzi, amelyre a csomagolási típust jóváhagyták: X – a I–III. csomagolási csoportokhoz, Y – a II. és III. csomagolási csoportokhoz, Z – a III. csomagolási csoporthoz. 2.3 Jelölés A jóváhagyott gyártási típus szerint gyártott új csomagolóeszközökön a jelölés a következőkből áll:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes